Rikkaan elämästä
Pidot suuret, loistavimmat
 Rikkaat usein laittavat
 Leivän niukan työstään saavat
 Tuskin köytät raatajat.

 Herkkupöydät paremmille
 Palvelijat kattaavat,
 Syötäviksi lihaville
 Palat parhaat, kalliimmat.

 Usein kestää päivää yötä
 Pidot parhaat rikkahan
 Palvelijoill’ on paljon työtä,
 Lepoo tuskin ollenkaan.

 Elämä on nautintoa
 Rikkahan ja mahtavan,
 Tuskaa, taistelua kovaa
 Raihnaisimman raatajan.

 Menehtyvät taistelussa
 Orjaraukat, raatajat
 Rikkaat usein nautinnoissa
 Lihavuuteen kuolevat.

G. A. L.

Lähde: Työmies 22.2.1901.

Anonyymi
Runot
Työmies
1901